\*P/2743433\*

KLASA: 406-01/18-01/9

URBROJ: 529-02-01-01/1-18-2

Zagreb, 17. listopada 2018.

Kontakt osobe: Dražen Jović , Maja Lugarić, Dijana Prćić

Telefon: 01/6169 211, 01/6169 234, 01/6169 279

E-mail: nabava@mint.hr

**NATJEČAJ ZA DAVANJE U ZAKUP POSLOVNOG PROSTORA**

**ZA POSTAVLJANJE SAMOPOSLUŽNIH APARATA**

Ovim putem oglašavamo Poziv na dostavu ponude za predmet natječaja: „ZAKUP POSLOVNOG PROSTORA ZA POSTAVLJANJE SAMOPOSLUŽNIH APARATA“

Ponudu je potrebno dostaviti Ministarstvu turizma RH, Prisavlje 14, 10000 Zagreb (u daljnjem tekstu: Naručitelj) isključivo na e- mail adresu naručitelja: nabava@mint.hr, **najkasnije do 23. listopada 2018. godine** **do 10:00 sati.**

Sukladno odredbama članka 6. Zakona o zakupu i kupoprodaji poslovnog prostora (NN br. 125/11), Ministarstvo turizma RH izradilo je Poziv na dostavu ponuda sljedećeg sadržaja i objavljuje ga na web stranici Ministarstva turizma kako slijedi:

1. **Opći podaci**
	1. Naručitelj: Ministarstvo turizma RH, Prisavlje 14, 10 000 Zagreb, OIB: 87892589782,

telefon: +385 1 616 9111, internetska adresa: [www.mint.hr](http://www.mint.hr), adresa elektronske pošte: nabava@mint.hr

* 1. **Kontakt e-mail:** nabava@mint.hr
	2. Naručitelj će s odabranim ponuditeljem za predmetnu uslugu sklopiti Ugovor o zakupu poslovnog prostora za postavljanje samoposlužnih aparata, na određeno vrijeme do jedne (1) godine, s mogućnosti produljenja.
1. **Podaci o predmetu nabave:**
	1. **Opis predmeta nabave**: Zakup poslovnog prostora za postavljanje samoposlužnih aparata

Ministarstvo turizma daje u zakup djelove poslovnog prostora na adresi Prisavlje 14, u Zagrebu, gdje će biti postavljeni samoposlužni aparati kako slijedi:

* I. kat, dio hodnika radi obavljanja ugostiteljske djelatnosti - postavljanjem samposlužng aparata, 1 kom, za tople napitke - površine: 2 x 2m2 i
* IV. kat, dio hodnika radi obavljanja ugostiteljske djelatnosti - postavljanjem samposlužnog aparata, 1 kom, za tople napitke - površine: 2 x 2m2, sveukupno 4m2

* 1. Količina predmeta nabave: dva komada samoposlužnih aparata
	2. **Zakupnina:**

Početni iznos (minimalna cijena) zakupnine je 300,00 kuna mjesečno (bez PDV-a) za dva samoposlužna aparata. Mjesečni iznos zakupnine uvećava se za porez na dodanu vrijednost. U mjesečni iznos zakupnine uračunati su režijski troškovi korištenja dijela poslovnog prostora: struja, voda, grijanje, hlađenje, čišćenje, zaštitarska služba 24 sata.

* 1. Ponuditelji mogu dati ponudu samo za ukupan broj aparata za lokaciju.
	2. **Rok izvršenja usluge:** isporuka aparata najkasnije u roku 15 dana od dana sklapanja ugovora.

Ugovor o zakupu sklapa se na rok do jedne (1) godine, s mogućnosti produljenja.

**2.6.** **Rok, način i uvjeti plaćanja**: plaćanje temeljem sklopljenog ugovora, za zakupninu u prethodnom mjesecu ispostavlja do 15. u narednom mjesecu.

3. Podaci o ponudi:

**3.1. Sadržaj i način izrade ponude:**

Ponuda je pisana izjava volje ponuditelja da pruži usluge sukladno uvjetima i zahtjevima navedenima u predmetnom Pozivu.

Podnošenjem Ponude smatra se da ponuditelj pristaje na sve uvjete iz predmetnog poziva.

**Ponuda mora sadržavati:**

**- PONUDBENI LIST** (ispunjen, potpisan i ovjeren pečatom od strane ponuditelja)

**- Tražene dokaze sposobnosti:**

* **Pravna i poslovna sposobnost** (Izvod iz odgovarajućeg registra ili drugi odgovarajući dokaz iz točke pravne i poslovne sposobnosti ove dokumentacije);
* **Potvrda porezne uprave** o stanju duga koja ne smije biti starija od 30 (trideset) dana računajući od dana početka postupka nabave;
* **Tehnička i stručna sposobnost Ponuditelja** : Izjava Ponuditelja da su nuđeni aparati atestirani
* **Troškovnik** (popunjen, potpisan i ovjeren pečatom od strane ponuditelja).

**Ponuda se isključivo dostavlja elektronskim putem – privitkom e-maila na slijedeću e-adresu Naručitelja:** **nabava@mint.hr**

**3.1.1. Dostava ponuda elektroničkim načinom putem e-maila - isključivo na slijedeću adresu Naručitelja:** **nabava@mint.hr**

**3.2. Način dostave:**

Način dostave ponude naveden je u točki 3.1.1.

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom putem e-maila da se radi o izmjeni i/ili dopuni ponude, odnosno „drugom“ dijelu ponude.

Ponuditelj može do isteka roka za dostavu ponuda svojom izjavom (dostavljenom elektroničkim putem) odustati od svoje do tada dostavljene ponude.

Pisana izjava se dostavlja na isti način kao i ponuda s obveznom naznakom (napomenom) da se radi o odustajanju od ponude.

U slučaju odustajanja prvog najboljeg ponuditelja najboljim ponuditeljem smatrati će se slijedeći ponuditelj koji je ispunio uvjete iz natječaja i ponudio najviši iznos mjesečne zakupnine.

Ministarstvo turizma zadržava pravo da bez posebnog obrazloženja ne prihvati niti jednu ponudu ili pravo poništenja natječaja u bilo koje vrijeme bez navođenja razloga i ikakve odgovornosti za troškove sudjelovanja ponuditelja u natječaju.

3.3. Navod o načinu dostave dokumenata koji su zajednički za više grupa predmeta nabave: nije primjenjivo u predmetnom postupku.

**Minimalni zahtjevi koje alternativne ponude moraju ispunjavati u odnosu na predmet nabave: nije primjenjivo u predmetnom postupku. Alternativne ponude nisu dopuštene.**

**Način određivanja cijene ponude:**

 U cijenu ponude bez PDV-a uračunavaju se svi troškovi i popusti ponuditelja. Cijenu je potrebno prikazati na način da se iskaže cijena ponude bez PDV-a, iznos PDV-a te cijena ponude sa PDV-om.

Ponude kod kojih nisu popunjene sve stavke troškovnika smatrat će se neprihvatljivima.

Jedinične cijene u Troškovniku su nepromjenjive za sve vrijeme trajanja ugovora.

**Kriterij odabira ponude: Pravo na zakup poslovnog prostora ima osoba koja ispunjava uvjete iz Poziva**

**i koja uz to ponudi najviši iznos mjesečne zakupnine.**

Za odabir je dovoljna jedna prihvatljiva ponuda. Nije dopuštena varijantna ponuda. U slučaju da su dvije ili više ponuda jednako rangirane prema kriteriju odabira, Naručitelj će odabrati ponudu koja je zaprimljena ranije.

Ponuda se obavezno predaje u papirnatom obliku u izvorniku, na način da se sva prazna mjesta u ponudbenoj dokumentaciji popune.

Sukladno navedenom sve pristigle ponude ocijeniti će stručne osobe Naručitelja sukladno kriteriju.

Ponuditelji mogu dati ponudu samo za ukupan broj aparata.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos , kao što je upisan na mjestu predviđenom za upis cijene ponude bez poreza na dodanu vrijednost.

U ponudbeni list (Prilog 1.) - upisati iznos - kriterij cijene iz Priloga 4. - isti će se uzeti u obzir prilikom izračunavanja ukupnog rangiranja svih pristiglih ponuda u ukupnom izračunu svih kriterija.

**3.4. Valuta ponude**: kuna (kn).

**Jezik i pismo na kojem se izrađuje ponuda:** Ponuda mora biti izrađena na hrvatskom jeziku i latiničnom pismu.

Svi dokazi moraju biti na hrvatskom jeziku ili prevedeni na hrvatski jezik od strane ovlaštenog prevoditelja(sudskog tumača).

Dokazi se mogu dostaviti i u neovjerenim preslikama, osim ako nije drugačije navedeno. Neovjerenom preslikom smatra se i neovjereni ispis elektroničke isprave. Katalozi i prospekti mogu biti na stranom jeziku.

Nakon rangiranja ponuda sukladno kriteriju za odabir ponude, a prije donošenja obavijesti o odabiru, Naručitelj može od Ponuditelja s kojim namjerava sklopiti ugovor o zakupu predmetne usluge zatražiti da u roku koji odredi Naručitelj dostavi izvornike ili ovjerene preslike svih onih dokumenata koji su traženi ovom točkom dokumentacije, a koje izdaju nadležna tijela.

Ako je gospodarski subjekt već u ponudi dostavio određene dokumente u izvorniku ili ovjerenoj preslici, nije ih dužan naknadno dostavljati.

U slučaju postojanja sumnje u istinitost podataka u priloženim dokumentima ili izjavama Ponuditelja iz ove točke, Naručitelj se može obratiti nadležnim tijelima ili izdavateljima/potpisnicima dokumenata/izjava radi dobivanja informacija o situaciji tih Ponuditelja.

**Rok valjanosti ponude**: Rok valjanosti ponude ne može biti kraći od 30 dana od dana isteka roka za dostavu ponuda.

**4. Odredbe o sposobnosti ponuditelja**

Ponuditelj dokazuje svoju pravnu i poslovnu sposobnost te tehničku sposobnost.

Dokazi sposobnosti mogu biti dostavljeni kao neovjerene preslike, a po nalogu Naručitelja isti moraju biti dostavljeni u originalu ili ovjereni.

**Dokazi sposobnosti koje je potrebno priložiti uz ponudu:**

**4.1. Uvjeti pravne i poslovne sposobnosti:**

4.1.1. **Izvod iz sudskog ili obrtnog registrar**

Svaki ponuditelj mora dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta.

Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

Izvod ili izjava kojom se dokazuje upis u registar *ne smije biti starija od 3* (tri) mjeseca računajući od dana početka postupka nabave.

Predmetni izvod odnosno izjavu Ponuditelj je dužan dostaviti u prilogu Ponude i isti se smatra Prilogom 6.

4.1.2. **Potvrda porezne uprave**

a) potvrdu Porezne uprave o stanju duga koja ne smije biti starija od 30 (trideset) dana računajući od dana početka postupka nabave, ili

b) važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda Porezne uprave o stanju duga, ili

c) izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od 30 (trideset) dana računajući od dana početka postupka nabave, ako se u državi sjedišta gospodarskog subjekta ne izdaje potvrda Porezne uprave o stanju duga ili jednakovrijedni dokument iz točke b) (važeći jednakovrijedni dokument nadležnog tijela države sjedišta gospodarskog subjekta).

Predmetnu potvrdu odnosno drugi jednakovrijedan dokument iz ove točke Ponuditelj je dužan dostaviti u prilogu Ponude i isti se smatra Prilogom 7.

Naručitelj je obvezan isključiti ponuditelja iz postupka nabave:-ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu je sukladno s posebnim propisima odobrena odgoda plaćanja navedenih obveza.

4.1.3. **Tehnička i stručna sposobnost**

Ponuditelj dostavlja pisanu Izjavu da su aparati atestirani.

**5. Datum, vrijeme i mjesto dostave i otvaranja ponuda:**

Ponuda se u roku dostavlja na e-mail adresu Naručitelja: nabava@mint.hr

**Ponude je potrebno dostaviti do 23. listopada 2018. godine do 10:00 sati.**

Sve pristigle ponude koje nisu zaprimljene do gore navedenog datuma i sata - obilježit će se kao zakašnjele, te će se neotvorene vratiti pošiljatelju uz obavijest putem e-maila o njegovoj zakašnjeloj elektronskoj ponudi.

Ne provodi se javno otvaranje ponuda.

**6. Rok za donošenje obavijesti o odabiru:**

Na osnovi rezultata pregleda i ocjene ponuda Naručitelj donosi Obavijest.

Predmetna obavijest donosi se u pisanom obliku u roku od **15 (petnaest)** dana od dana isteka roka za dostavu ponuda.

**7. Rok, način i uvjeti plaćanja:**

Plaćanje se obavlja u skladu sa ugovorom o zakupu.

**8. Drugi podaci:**

**9. Popis priloga:** Prilog 1 Ponudbeni list;

 Prilog 2. Opis predmeta nabave;

 Prilog 3.Troškovnik

**Prilog 1. Ponudbeni list**

|  |
| --- |
| **PONUDBENI LIST** |
|  |  |
| Redni broj |  | *Popunjava PONUDITELJ* |
| 1 | NAZIV PONUDITELJA |   |
| 2 | SJEDIŠTE PONUDITELJA |   |
| 3 | ADRESA PONUDITELJA |   |
| 4 | OIB PONUDITELJA |   |
| 5 | POSLOVNI (ŽIRO) RAČUN, OTVOREN KOD |   |
| 6 | BROJ RAČUNA (IBAN) |   |
| 7 | PONUDITELJ JE OBVEZNIK PLAĆANJA PDV-a (DA/NE) |   |
| 8 | ADRESA DOSTAVE POŠTE |   |
| 9 | ADRESA E-POŠTE |   |
| 10 | KONTAKT OSOBA PONUDITELJA  |   |
| 11 | OVLAŠTENA OSOBA ZA POTPISIVANJE UGOVORA |   |
| 12 | ODGOVORNA OSOBA ZA REALIZACIJU UGOVORA |   |
| 13 | BROJ TELEFONA |   |
| 14 | KONTAKT BROJ FAKSA |   |
| 15 | PREDMET NABAVE |   |
| 16 | BROJ PONUDE |   |
| 17 | NAZIV PODIZVODITELJA |   |
| 18 | ADRESA PODIZVODITELJA |   |
| 19 | PODACI O DIJELU UGOVORA O NABAVI, AKO SE DIO UGOVORA DAJE U PODUGOVOR |   |
| 20 | CIJENA PONUDE BEZ PDV-A |   |
| 21 | IZNOS PDV-A |   |
| 22 | CIJENA PONUDE S PDV-OM |   |
| 23 | ROK VALJANOSTI PONUDE |   |
| 24 | DATUM I POTPIS PONUDE |   |
|  |  |  |
| **NAPOMENA kod ispunjavanja ponudbenog lista:** |  |
|  |
|  |
| Ako ponuditelj nije u sustavu poreza na dodanu vrijednost, u ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.**Rubrike 20. do uklj. 22. u postupcima sukladno kriteriju ekonomski najpovoljnije ponude sadrže samo jedan od kriterija – visinu (iznos) cijene, i isti se u tom slučaju ne smatra ukupnim iznosom ponude, već se ukupna cijena računa kao skup svih kriterija sukladno zadanoj formuli.** |

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis ovlaštene osobe)

U \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_ 2018.

**Prilog 2. OPIS PREDMETA NABAVE**

 Ministarstvo turizma daje u zakup djelove poslovnog prostora na adresi Prisavlje 14, u Zagrebu, gdje će biti postavljeni samoposlužni aparati kako slijedi:

* I. kat, dio hodnika radi obavljanja ugostiteljske djelatnosti - postavljanjem samposlužng aparata, 1 kom, za tople napitke - površine: 2 x 2m2
* IV. kat, dio hodnika radi obavljanja ugostiteljske djelatnosti - postavljanjem samposlužnog aparata, 1 kom, za tople napitke - površine: 2 x 2m2, sveukupno 4m2

Ponuditelj u cijelosti snosi troškove nastale održavanjem i servisiranjem aparata u prostoru, te se ponuditelj obvezuje otkloniti kvarove i zastoje u roku od 24 sata od dojave kvara.

Ponuditelj mora besprijekorno održavati higijenske uvjete aparata u skladu sa sanitarno-higijenskim propisima te je prema zakupodavcu i prema trećim osobama odgovoran za rad aparata i proizvode iz aparata.

Radove za priključak na vodovodnu mrežu i električnu energiju obavit će zakupnik o svom trošku, a ta i druga uložena sredstva nakon isteka roka zakupa se ne vraćaju zakupniku niti se uzimaju u obzir radi periodičnog sniženja zakupnine.

Aparati za tople napitke moraju imati minimalno 10 vrsta napitaka, te različite vrste naplatnih sustava koje u potpunosti mogu zadovoljiti korisnike i to: sustavi s kovanicama i papirnatim novcem, uz povrat razlike novca.

Poslovni prostor na kojem je zasnovan zakup ne može se dati u podzakup.

Dio poslovnog prostora se daju u zakup u viđenom stanju.

*Ponuditelj dostavlja pisanu Izjavu da su aparati atestirani.*

Aparati za tople napitke moraju zadovoljavati minimalne tehničke karakteristike kako slijedi:

• više mogućnosti odabira toplih napitaka na bazi instant kave, espresso kave, mlijeka, čokolade i čaja, odnosno u ponudi obavezno moraju nuditi pripravljene napitke kako je navedeno u ponudbenom cjeniku, uz posebnu mogućnost doziranja šećera.

**Ponuditelj odgovara za zdravstvenu ispravnost i kvalitetu svih artikala u skladu s propisima iz ovog područja i jamči da za postavljene aparate posjeduje sve potrebne dozvole, suglasnost, odobrenja, ateste i ostalu dokumentaciju upravnih, inspekcijskih i ostalih nadležnih organa.**

U \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_ 2018. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Potpis i pečat ponuditelja)

**Prilog 3.**

**TROŠKOVNIK**

|  |  |  |  |  |
| --- | --- | --- | --- | --- |
| **Red.****broj** | **Naziv** | **Kom****(mjesec)** | **Mjesečni iznos****zakupninne za 2****samoposlužna aparata****bez PDV-a** | **Ukupni mjesečni iznos zakupnine za 2 aparata bez PDV-a** |
| 1. | Mjesečni zakup dijelaprostora za postavljanje 2samoposlužna aparata | 1 |  |  |
| **UKUPNO** |  |
| **PDV** |  |
| **SVEUKUPNO** |  |

Potvrđujemo da je naša ponuda za predmet nabave „**Zakup poslovnog prostora za**

**postavljanje samoposlužnih aparata**” izrađena u skladu sa svim uvjetima i zahtjevima iz ove tehničke specifikacije i ostalim uvjetima iz Poziva na dostavu ponuda.

U Zagrebu,\_\_\_\_\_\_\_\_\_\_\_\_\_\_\_\_\_\_\_\_\_\_\_2018.g. \_\_\_\_\_\_\_\_\_\_\_\_\_\_\_\_\_\_\_\_\_

(potpis i pečat ponuditelja)